b'\n_START_ARTICLE_\nJutranja zarja (roman)\n_START_SECTION_\nZgodba\n_START_PARAGRAPH_\nJutranja zarja se za\xc4\x8dne z Edwardovo in Bellino poroko. Medene tedne pre\xc5\xbeivljata na Esminem otoku, otoku, ki ga je Carlisle podaril Esme za poro\xc4\x8dno darilo. Na njuno poro\xc4\x8dno no\xc4\x8d se prvi\xc4\x8d ljubita in zjutraj je Bella polna modric, Edward pa je ves obupan. Obljubi ji, da se dokler je \xc4\x8dlovek, ne bosta ve\xc4\x8d ljubila, vendar obljubo prelomi. Bella na medenih tednih zanosi._NEWLINE_Edward in Bella se odpeljeta nazaj v Forks in Edward jo sku\xc5\xa1a prepri\xc4\x8dati v splav, vendar Bella ni za. Pri tem jo podpira tudi Edwardova posvojena sestra, Rosalie Hale, vendar Edward ni prepri\xc4\x8dan, \xc4\x8de Rosalie \xc5\xbeeli Belli samo najbolj\xc5\xa1e. Kmalu pa tudi Edward vzljubi otro\xc4\x8di\xc4\x8dka, saj lahko sli\xc5\xa1i, kaj misli (Edward lahko bere misli)._NEWLINE_Bella ob porodu skoraj umre, vendar jo Edward \xc5\xa1e pravi \xc4\x8das spremeni v vampirko. Rodi deklico, Renesmee Carlie Cullen. Nekaj \xc4\x8dasa se Bella ne sme pribli\xc5\xbeati Renesmee, saj bi jo lahko ogro\xc5\xbeala (Renesmee je napol vampir, napol \xc4\x8dlovek), zato z njo ve\xc4\x8dino \xc4\x8dasa pre\xc5\xbeivi Rosalie. Belli povejo samo za Renesmeeinino nenavadno hitro rast in tako fizi\xc4\x8dno kot psihi\xc4\x8dno razvijanje. Ko pa Bella Renesmee prvi\xc4\x8d vidi, ugotovi, da je volkodlak Jacob Black, ki je bil do Renesmeeninega rojstva zaljubljen v Bello samo, z Renesmee do\xc5\xbeivel vtisnjenje - postopek, pri katerem volkodlaki najdejo du\xc5\xa1o dvoj\xc4\x8dico. Tudi to, da je Jacob Renesmee nadel vzdevek po po\xc5\xa1asti iz Ness Locha in jo od takrat dalje vsi kli\xc4\x8dejo Nessie, Belli ni niti najmanj po godu._NEWLINE_Jacob ustanovi svoj trop volkodlakov in se upre Samu Uleyju, dotakratnemu voditelju tropa volkodlakov iz Forksa. Temu se kmalu za tem pridru\xc5\xbeita Leah in Seth Clearwater: Seth zato, ker je Jacob njegov vzornik, \xc5\xa1tevilka ena in zagotovo pred Samom, Leah pa zato, da bi prebolela nesre\xc4\x8dno razmerje, ki ga je imela s Samom in da bi varovala mlaj\xc5\xa1ega brata._NEWLINE_Vampirka Irina napa\xc4\x8dno obvesti Volturijeve (nekak\xc5\xa1na kraljeva dru\xc5\xbeina vampirjev), da je Renesmee nesmrten otrok (to so vampirji, ki so jih kot otroke spremenili in se nikoli ne postarajo, torej nikoli ne odrastejo ter se ne znajo obvladovati: ko je razsajala kuga je veliko vampirjev majhne dojen\xc4\x8dke spremenilo v vampirje, vendar so to prepovedali). Ko Volturijevi prispejo v Forks, da bi uni\xc4\x8dili tako Renesmee, kot Cullenove in Bello, pa jim Cullenovi in njihovi prijatelji doka\xc5\xbeejo, da Renesmee ni nesmrten otrok. Volturijevi odidejo in Edward in Bella lahko kon\xc4\x8dno za\xc5\xbeivita skupaj s h\xc4\x8derko._NEWLINE_Knjiga je bila napisana v treh delih: prvi del je bil napisan iz Bellinega zornega kota, zato mu je naslov Bella, drugi del nam pripoveduje Jacob, zato mu je tudi naslov Jacob in zgodbo tretjega dela spet gledamo iz Bellinih o\xc4\x8di, zato mu je naslov Bella.\n_START_SECTION_\nIzid\n_START_PARAGRAPH_\nRevija Entertainment Weekly je natisnila majhen del Jutranje zarje \xc5\xa1e pred izidom knjige in sicer na petek, 30. maj 2008. Stephenie Meyer je dovolila natisniti tudi eno izmed poglavij iz romana tri tedne pred izidom, ena izmed kopij pa se je pojavila tudi na uradni spletni strani Stephenie Meyer same.\n_START_SECTION_\nNaslovnica\n_START_PARAGRAPH_\nNaslovnica romana Jutranja zarja je metafora za Belline spremembe med vso zgodbo: na naslovnici je \xc5\xa1ahovska kraljica, kar pa naj bi pomenilo, da je Bella za\xc4\x8dela kot naj\xc5\xa1ibkej\xc5\xa1a (vprimerjavi z volkodlaki in vampirji), kot kmet, kon\xc4\x8dala pa kot najmo\xc4\x8dnej\xc5\xa1a, kot kraljica.\n_START_SECTION_\nKritike\n_START_PARAGRAPH_\nNekaterim bralcem je bil roman Jutranja zarja v\xc5\xa1e\xc4\x8d, drugi pa so ga zasovra\xc5\xbeili \xc5\xbee s prvim poglavjem. _NEWLINE_V \xc4\x8dlanku revije The Daily News Tribute je Margaret Smith napisala:\xc2\xa0\xc2\xbbLahko se zaljubi\xc5\xa1 v za\xc4\x8dasno premikanje ob\xc4\x8dutljivosti - vendar se nekaj v tem romanu bori, da bi bralec na\xc5\xa1el svetlobo v njihov svet teme.\xc2\xab'